Jaran (Equus caballus atawa Equus ferus caballus kuwe salah siji sekang sepuluh spesies modern mamalia sing mlebu genus Equus. Kewan kiye uwis suwe dadi salah sijining kewan ternak sing penting secara ekonomis, lan uwis nyekel peranan penting kanggo ngangkut wong lan barang selama ewonan taun. Jaran teyeng ditumpaki nang manungsa dipasangi sadel lan uga teyeng digunakna kanggo narik kereta atawa bajak. Nang daerah tertentu, jaran uga dadi sumber panganan. Senajan peternakan jaran diperkirakna uwis dimulai kawit taun 4500 SM, bukti-bukti nek jaran digunakna kanggo keperluan manungsa tembe ditemokna taun 2000 SM.